*Projekts*

2020. gada Rīkojums Nr.

Rīgā (prot.Nr.   . §)

**Par valstij piekrītošā nekustamā īpašuma Smilšu ielā 4, Subate, Ilūkstes novadā, nodošanu Ilūkstes novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu Finanšu ministrijai bez atlīdzības nodot valstij piederošo nekustamo īpašumu Smilšu iela 4, Subate, Ilūkstes novads (nekustamā īpašuma kadastra Nr.44150020209), kas sastāv no zemes vienības 0,1658 ha platībā (zemes vienības kadastra apzīmējums Nr.44150020209), kā arī Valsts ieņēmumu dienestam nodot bez atlīdzības Ilūkstes novada pašvaldības īpašumā uz zemes vienības esošās valstij piekrītošās būves - dzīvojamo ēku (būves kadastra apzīmējums Nr. 44150020209001),  kūti (būves kadastra apzīmējums Nr. 44150020209002), šķūni (būves kadastra apzīmējums Nr. 44150020209003), garāžu (būves kadastra apzīmējums Nr. 44150020209004) un ateju (būves kadastra apzīmējums Nr. 44150020209005) ( viss kopā turpmāk – nekustamais īpašums), lai saskaņā ar likuma "Par pašvaldībām" 15. panta pirmās daļas 9.punktu nekustamo īpašumu izmantotu pašvaldības autonomās funkcijas īstenošanai - palīdzības sniegšanai iedzīvotājiem dzīvokļa jautājumu risināšanai.

2. Ilūkstes novada pašvaldībai nekustamo īpašumu bez atlīdzības nodot valstij, ja tās vairs netiek izmantotas šā rīkojuma 1. punktā minētās funkcijas īstenošanai.

3. Pilnvarot Ilūkstes novada pašvaldību parakstīt nostiprinājuma lūgumu par nekustamā īpašuma tiesību nostiprināšanu valstij uz nekustamo īpašumu.

4. Ilūkstes novada pašvaldībai, nostiprinot zemesgrāmatā īpašuma tiesības uz nekustamo īpašumu:

4.1. nostiprināt būvju īpašuma tiesības zemesgrāmatā uz valsts vārda Finanšu ministrijas personā vienlaikus ar Ilūkstes novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Ilūkstes novada pašvaldība nodrošina šā rīkojuma 1. punktā minētās funkcijas īstenošanu vai tiek īstenotas šā rīkojuma 5. punktā minētās darbības;

4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja tas tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents A.K. Kariņš

Vides aizsardzības un reģionālās attīstības ministrs A.T. Plešs